Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนีเช้านี้พยายา …
1 มิ.ย. 2561

MARKET MONITOR
สรุปภาพตลาดในช่วงเช้า: ดัชนีเช้านี้พยายามรีบาวด์ขึ้นช่วงเปิดตลาดเช้า แต่ไม่ผ่านแนวต้านเส้นค่าเฉลี่ยเคลื่อนที่ 200 วัน และแกว่งตัวออกข้าง ก่อนปิดครึ่งวันเช้าที่ระดับดัชนี 1,723.28 จุด ด้วยมูลค่าซื้อขายราว 2.7 หมื่นล้านบาท ทั้งนี้ตลาดถูกกดดันจากแรงขายของกลุ่มพลังงาน (ENERG) ตลอดเช้านี้
มุมมองตลาดช่วงบ่าย: จากกราฟรายวัน ทางเทคนิค เครื่องมือ RSI แกว่งต่ำลงใน Negative Zone ต่อเนื่องชี้ภาพโมเมนตัมยังคงดูอ่อนตัว ขณะที่ ADX แกว่งตัวเพิ่มขึ้นต่อเนื่อง ล่าสุดแกว่งสูงกว่าระดับ 25% สะท้อนถึงภาวะของแนวโน้มที่แข็ง
โดยภาพการเคลื่อนไหวหลักของ SET ที่เราย้ำมาต่อเนื่องคือ การแกว่งในกรอบแนวโน้มขาลง Downtrend Channel ฉะนั้นจึงยิ่งสนับสนุนมุมมองที่ว่า เราให้น้ำหนักตลาดฝั่งขาลงมากกว่าระมัดระวังการปิดสิ้นวันหลุดแนวรับเส้นระนาบ 1,725 จุด หากหลุดมองแนวรับถัดไปบริเวณ 1,700 จุด
กลยุทธ์ในช่วงบ่าย: ทั้งนักเก็งกำไรระยะสั้น และนักลงทุนระยะกลาง เน้นถือเงินสดต่อ
Point of View
กลับตัวช่วงสั้นแบบ V-Shape!เลือก WORK บ่ายนี้ จากกราฟรายวัน หลังจากราคาปรับตัวลงลึก และยังอยู่ในแนวโน้มขาลง แต่แท่งเทียนล่าสุดปิดเขียวใหญ่ (Big White)ประกอบกับเกิด Bullish Divergence จาก RSI จึงลุ้นรีบาวด์ด้วย Price Pattern แบบ V-Shape คาดหวังการทดสอบแนวต้าน 50.50 บาท (แนวต้านเส้นค่าเฉลี่ย 20 วัน ) ทั้งนี้ Cut Loss หากวกกลับหลุด 43 บาท